Faida za kilimo

UMUHIMU WA KILIMO NCHINI
Nchi ya Kenya inategemea kilimo kwa mambo mbali mbali na kusaidia nchi yetu kwa njia mbali mbali. Kwanza, kilimo husaidia watu na kazi kwa sababu ili kuwezesha kilimo kufanyika, lazima mtu apate wafanya kazi ili wamsaidie na kwa njia hiyo watu wengi wameweza kuajiriwa.
Kilimo pia huwezesha nchi kupata pesa kutoka nchi zingine. Kwa mfano, serikali inapouza bidhaa kama chai, kahawa na maua katika soko la kimataifa, hupata pesa na kuwezesha serikali kukamilisha miradi yao, hivyo pia huwasaidia wakulima pia nao bdha zao zinapouzwa.
Kilimo husaidia nchi kwa kutupa chakula. Hatuwezi kuishi bila kula kwa siku nyingi kwa hivyo kama sio juhudi za wakulima, hatuwezi ishi kawa amani. Watu wengi wanaoishi mjini hutegemea wakulima ili waweze kulisha familia zao. 
Kilimo pia ni njia mojawapo ya kupata rasilimali kama, pamba, ngozi zinazotumiwa kutengeneza nguo, miwa inayotumiwa kutengeneza sukari na maziwa yanayotumiwa kutengeneza maziwa yaligoganda na tindi. 
Kilimo kimezalisha viwanda mbalimbali kama vile kiwanda cha kutengeneza kemikali zinazotumiwa kunyunyuzia mimea na mifugo. Kemikali zinazotumika katika kiwanda hiki hutoka kwa mmea wa pareto.  
Kilimo kinasaidia serikali kupata pesa na kusaidia kukamilisha miradi ya serikali kama kujenga na shule, hospitali, viwanda na kadhalika. Kilimo imesaidia kuelimisha na tukitumia sayansi na teknolojia wakulima wameelimika na kuwezesha kupanua ukilima.